# Europos Sąjungos L 112I/2019

| | ISSN 1977-0723 |
| --- | --- |
| Europos Sąjungos
  oficialusis leidinys | L 112I |
| | |
| Leidimas lietuvių kalba | Teisės aktai | 62 metai2019m. balandžio 26d. |

ISSN 1977-0723

Europos Sąjungos

oficialusis leidinys

L 112I

Leidimas lietuvių kalba

Teisės aktai

62 metai2019m. balandžio 26d.

---

| Turinys | | II   Ne teisėkūros procedūra priimami aktai | Puslapis |
| --- | --- | --- | --- |
| | | DARBO TVARKOS TAISYKLĖS IR PROCEDŪROS REGLAMENTAI |
| | * | 2019 m. vasario 26 d. Europos investicijų banko sprendimas, kuriuo nustatomos Europos investicijų banko Personalo direktorato atliekamo asmens duomenų tvarkymo vidaus taisyklės, susijusios su informacijos teikimu duomenų subjektams ir tam tikrų jų teisių ribojimu | 1 |

Turinys

II   Ne teisėkūros procedūra priimami aktai

Puslapis

DARBO TVARKOS TAISYKLĖS IR PROCEDŪROS REGLAMENTAI

*

2019 m. vasario 26 d. Europos investicijų banko sprendimas, kuriuo nustatomos Europos investicijų banko Personalo direktorato atliekamo asmens duomenų tvarkymo vidaus taisyklės, susijusios su informacijos teikimu duomenų subjektams ir tam tikrų jų teisių ribojimu

1

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

II Ne teisėkūros procedūra priimami aktai

DARBO TVARKOS TAISYKLĖS IR PROCEDŪROS REGLAMENTAI

| 2019 4 26 | LT | Europos Sąjungos oficialusis leidinys | LI 112/1 |
| --- | --- | --- | --- |

2019 4 26

LT

Europos Sąjungos oficialusis leidinys

LI 112/1

---

EUROPOS INVESTICIJŲ BANKO SPRENDIMAS

2019 m. vasario 26 d.

kuriuo nustatomos Europos investicijų banko Personalo direktorato atliekamo asmens duomenų tvarkymo vidaus taisyklės, susijusios su informacijos teikimu duomenų subjektams ir tam tikrų jų teisių ribojimu

EUROPOS INVESTICIJŲ BANKAS (EIB),

atsižvelgdamas į Sutartį dėl Europos Sąjungos veikimo, ypač į jos 309 straipsnį,

atsižvelgdamas į 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB,

kadangi:

pagal EIB I ir II tarnybos nuostatų 38 straipsnį gali būti imamasi drausminių priemonių personalo narių, kurie nesilaiko savo įsipareigojimų EIB, atžvilgiu taikant šių nuostatų 40 straipsnyje nustatytą procedūrą. Pagal EIB I ir II tarnybos nuostatų 41 straipsnį ginčai, išskyrus kylančius dėl šių taisyklių 38 straipsnyje nustatytų drausminių priemonių taikymo, gali būti perduodami Taikinimo komisijai. Pagal EIB orumo darbe politiką ir EIB apeliacijų dėl vertinimo procedūros gaires EIB turi nagrinėti skundus dėl priekabiavimo ir apeliacijas dėl rezultatų vertinimo;

už procedūrų, nustatytų EIB I ir II tarnybos nuostatų 40 ir 41 straipsniuose, taip pat EIB orumo darbe politikoje ir EIB apeliacijų dėl vertinimo procedūros gairėse, organizavimą ir valdymą pirmiausia yra atsakingas EIB Personalo direktoratas. Konkrečiai Personalo direktoratas teikia paramą ir veikia kaip organų, atsakingų už nurodytas procedūras, teisės sekretoriatas;

vykdydamas savo funkcijas, Personalo direktoratas privalo paisyti fizinių asmenų teisių, susijusių su asmens duomenų tvarkymu, kaip pripažįstama Europos Sąjungos pagrindinių teisių chartijos 8 straipsnio 1 dalyje ir Sutarties dėl Europos Sąjungos veikimo 16 straipsnio 1 dalyje, taip pat tomis nuostatomis pagrįstuose teisės aktuose. Kartu Personalo direktoratas privalo laikytis griežtų konfidencialumo ir profesinės paslapties taisyklių, nurodytų EIB tarnybos nuostatuose ir EIB darbuotojų elgesio kodekse, ir užtikrinti, kad būtų paisoma susijusių asmenų ir liudininkų procedūrinių teisių, ypač susijusių asmenų teisės į tinkamą procesą, teisės į gynybą ir nekaltumo prezumpciją;

tam tikromis aplinkybėmis duomenų subjektų teises pagal Reglamentą 2018/1725 (1) būtina suderinti su Personalo direktorato užduočių tikslais ir poreikiais, taip pat visapusiškai paisyti kitų duomenų subjektų pagrindinių teisių ir laisvių. Tuo tikslu Personalo direktoratas turi galimybę pagal to reglamento 25 straipsnį apriboti 14–22 ir 35 straipsnių, taip pat jo 4 straipsnio – tiek, kiek jo nuostatos atitinka to reglamento 14–22 straipsniuose nustatytas teises ir pareigas – taikymą;

kad būtų užtikrintas procedūrų, kurias vykdo Drausminimo komitetas ir Taikinimo komisija, įsteigti pagal atitinkamai I ir II tarnybos nuostatų 40 ir 41 straipsnius, bei Orumo darbe komisija ir Arbitražo komitetas, įsteigti atitinkamai pagal EIB orumo darbe politiką ir EIB apeliacijų dėl vertinimo procedūrą, veiksmingumas, kartu laikantis asmens duomenų apsaugos standartų, nustatytų Reglamentu (ES) 2018/1725, būtina priimti vidaus taisykles, pagal kurias Personalo direktoratas galėtų apriboti duomenų subjektų teises pagal Reglamento (ES) 2018/1725 25 straipsnio 1 dalies c, d ir h punktus;

vidaus taisyklės turėtų būti taikomos visoms duomenų tvarkymo operacijoms, kurias atlieka Personalo direktoratas, vykdydamas savo įgaliojimus pagal I ir II tarnybos nuostatų 40 ir 41 straipsnius ir pagal EIB orumo darbe politiką ir EIB apeliacijų dėl vertinimo procedūros gaires. Šios taisyklės turėtų būti taikomos duomenų tvarkymo operacijoms, vykdomoms prieš inicijuojant Drausminimo komiteto, Taikinimo komisijos, Orumo darbe komisijos ir Arbitražo komiteto vykdomas procedūras, kol šios procedūros vyksta ir stebint šių procedūrų rezultatus;

laikydamasis Reglamento (ES) 2018/1725 14, 15 ir 16 straipsnių, duomenų valdytojas turėtų skaidriai ir suprantamai informuoti visus fizinius asmenis apie savo veiklą, kurią vykdant tvarkomi jų asmens duomenys, ir jų teises, EIB intranete skelbdamas duomenų apsaugos pranešimus, taip pat atskirai informuoti su savo veikla susijusius duomenų subjektus – susijusius asmenis, šalis ir liudytojus;

be to, siekiant palaikyti veiksmingą bendradarbiavimą, Personalo direktoratui gali prireikti apriboti duomenų subjektų teisių taikymą, kad būtų užtikrinta informacijos, apimančios asmens duomenis, gaunamus iš kitų EIB tarnybų ar kitų Europos Sąjungos institucijų, organų, įstaigų ir agentūrų, valstybių narių ir trečiųjų valstybių kompetentingų institucijų ir tarptautinių organizacijų, apsauga. Tuo tikslu Personalo direktoratas turėtų konsultuotis su tomis EIB tarnybomis, institucijomis, organais, agentūromis, valdžios institucijomis ir tarptautinėmis organizacijomis dėl atitinkamo tų apribojimų taikymo pagrindo, būtinumo ir proporcingumo;

Personalo direktoratas visus apribojimus turėtų taikyti skaidriai ir registruoti kiekvieną apribojimų taikymo atvejį atitinkamoje registracijos sistemoje;

Remdamiesi Reglamento (ES) 2018/1725 25 straipsnio 8 dalimi, duomenų valdytojai gali atidėti informacijos apie apribojimo taikymo priežastis pateikimą duomenų subjektui, jos nepateikti arba atsisakyti ją pateikti, jei ją pateikus būtų kaip nors trukdoma pasiekti apribojimo tikslą. Tai ypač taikytina Reglamento (ES) 2018/1725 16 ir 35 straipsniuose nustatytų teisių apribojimo atveju. Siekdamas užtikrinti, kad duomenų subjekto teisė būti informuotam pagal Reglamento (ES) 2018/1725 16 ir 35 straipsnius būtų apribota tik tol, kol neišnyksta informacijos apie apribojimą pateikimo atidėjimo priežastys, Personalo direktoratas turėtų reguliariai peržiūrėti savo poziciją;

jeigu taikomas kitų duomenų subjektų teisių apribojimas, Personalo direktoratas turėtų vertinti kiekvieną atvejį atskirai ir nuspręsti, ar pranešus apie tą apribojimą būtų trukdoma pasiekti jo tikslą;

EIB duomenų apsaugos pareigūnas (DAP) gali atlikti nepriklausomą apribojimų taikymo peržiūrą, kad būtų užtikrintas sprendimo laikymasis,

PRIĖMĖ ŠĮ SPRENDIMĄ:

1 straipsnis

Dalykas ir taikymo sritis

1.   Šiuo sprendimu nustatomos taisyklės, kurių turi laikytis atitinkamas duomenų valdytojas, kaip apibrėžta sprendimo 2 straipsnio 1 dalyje, informuodamas duomenų subjektus apie jų duomenų tvarkymą pagal Reglamento (ES) 2018/1725 14, 15 ir 16 straipsnius.

Jame taip pat nustatomos sąlygos, kuriomis atitinkamas duomenų valdytojas gali pagal reglamento 25 straipsnio 1 dalies c, g ir h punktus apriboti to reglamento 14–22 ir 35 straipsnių, taip pat 4 straipsnio taikymą.

2.   Šis sprendimas taikomas, kai Personalo direktoratas tvarko asmens duomenis, vykdydamas veiklą, skirtą jo užduotims, aptariamoms EIB I ir II tarnybos nuostatų 40 ir 41 straipsniuose, taip pat EIB orumo darbe politikoje, EIB apeliacijų dėl vertinimo procedūros gairėse ir vėlesniuose jų pakeitimuose, atlikti arba susijusioms su šia veikla.

3.   Vykdydamas savo įgaliojimus Personalo direktoratas tvarko kelių rūšių asmens duomenis, visų pirma tapatybės, kontaktinius, profesinės veiklos ir dalyvavimo byloje.

2 straipsnis

Duomenų valdytojo ir apsaugos priemonių specifikacija

1.   Tvarkymo operacijų duomenų valdytojas yra Personalo direktorato generalinis direktorius.

2.   Asmens duomenys saugomi saugioje elektroninėje ir fizinėje aplinkoje, apsaugotoje nuo neteisėtos prieigos ar duomenų perdavimo asmenims, kuriems nebūtina žinoti tos informacijos.

3.   Tvarkomi asmens duomenys saugomi nuo šešių mėnesių iki dešimties metų. Daugiau informacijos apie tikslią saugojimo trukmę kiekvienos procedūros atveju rasite Personalo direktorato dokumentų saugojimo plane.

4.   Ilgesnis saugojimo laikas negu nurodytas pirmiau taikomas išskirtiniais, tinkamai pagrįstais atvejais, jeigu DAP sutinka.

3 straipsnis

Taikomos išimtys ir apribojimai

1.   Tais atvejais, kai Personalo direktoratas vykdo savo pareigas, susijusias su duomenų subjektų teisėmis pagal Reglamentą (ES) 2018/1725, jis įvertina, ar taikoma kuri nors iš tame reglamente nustatytų išimčių.

2.   Pagal šio sprendimo 4–7 straipsnius Personalo direktoratas gali apriboti Reglamento (ES) 2018/1725 14–22 ir 35 straipsnių, taip pat 4 straipsnio – tiek, kiek jo nuostatos atitinka šio reglamento 14–22 straipsniuose nustatytas teises ir pareigas – taikymą, kai tų teisių ir pareigų įgyvendinimas keltų grėsmę procedūrų, nustatytų EIB I ir II tarnybos nuostatų 40 ir 41 straipsniuose, taip pat EIB orumo darbe politikoje ir EIB apeliacijų dėl vertinimo procedūros gairėse, tikslui arba darytų neigiamą poveikį kitų duomenų subjektų teisėms ir laisvėms.

3.   Pagal šio sprendimo 4–7 straipsnius Personalo direktoratas gali apriboti šio straipsnio 2 dalyje nurodytas teises ir pareigas, susijusias su asmens duomenimis, kurie gauti iš kitų EIB tarnybų arba Europos Sąjungos institucijų, organų, agentūrų ir įstaigų, valstybių narių ar trečiųjų valstybių kompetentingų institucijų arba tarptautinių organizacijų, esant tokioms aplinkybėms:

| a) | tais atvejais, kai kitos EIB tarnybos, arba kitos Europos Sąjungos institucijos, organai, agentūros ir įstaigos galėtų apriboti tų teisių ir pareigų įgyvendinimą remdamosi kitais reglamento 25 straipsnyje nurodytais aktais arba pagal to reglamento IX skyrių; |
| --- | --- |

a)

tais atvejais, kai kitos EIB tarnybos, arba kitos Europos Sąjungos institucijos, organai, agentūros ir įstaigos galėtų apriboti tų teisių ir pareigų įgyvendinimą remdamosi kitais reglamento 25 straipsnyje nurodytais aktais arba pagal to reglamento IX skyrių;

| b) | tais atvejais, kai valstybių narių kompetentingos institucijos galėtų apriboti tų teisių ir pareigų įgyvendinimą remdamosi Europos Parlamento ir Tarybos reglamento (ES) 2016/679 (2) 23 straipsnyje nurodytais aktais arba pagal nacionalines priemones, kuriomis į nacionalinę teisę perkeliama Europos Parlamento ir Tarybos direktyvos (ES) 2016/680 (3) 13 straipsnio 3 dalis, 15 straipsnio 3 dalis arba 16 straipsnio 3 dalis; |
| --- | --- |

b)

tais atvejais, kai valstybių narių kompetentingos institucijos galėtų apriboti tų teisių ir pareigų įgyvendinimą remdamosi Europos Parlamento ir Tarybos reglamento (ES) 2016/679 (2) 23 straipsnyje nurodytais aktais arba pagal nacionalines priemones, kuriomis į nacionalinę teisę perkeliama Europos Parlamento ir Tarybos direktyvos (ES) 2016/680 (3) 13 straipsnio 3 dalis, 15 straipsnio 3 dalis arba 16 straipsnio 3 dalis;

| c) | tais atvejais, kai tų teisių ir pareigų įgyvendinimas galėtų kelti grėsmę Personalo direktorato bendradarbiavimui su trečiosiomis valstybėmis ir tarptautinėmis organizacijomis jam vykdant savo užduotis. |
| --- | --- |

c)

tais atvejais, kai tų teisių ir pareigų įgyvendinimas galėtų kelti grėsmę Personalo direktorato bendradarbiavimui su trečiosiomis valstybėmis ir tarptautinėmis organizacijomis jam vykdant savo užduotis.

Prieš taikydamas apribojimus pirmos pastraipos a ir b punktuose nurodytomis aplinkybėmis, Personalo direktoratas konsultuojasi su atitinkamomis EIB tarnybomis, Europos Sąjungos institucijomis, organais, agentūromis, įstaigomis arba valstybių narių kompetentingomis institucijomis, išskyrus atvejus, kai Personalo direktoratui yra aišku, kad apribojimo taikymas yra numatytas viename iš tuose punktuose nurodytų aktų.

Pirmos pastraipos c punktas netaikomas tais atvejais, kai duomenų subjektų interesai arba pagrindinės teisės ir laisvės yra viršesnės už Europos Sąjungos interesą bendradarbiauti su trečiosiomis valstybėmis arba tarptautinėmis organizacijomis.

4.   1, 2 ir 3 dalys nedaro poveikio kitų EIB sprendimų, kuriais nustatomos vidaus taisyklės dėl informacijos teikimo duomenų subjektams ir tam tikrų teisių apribojimo pagal Reglamento (ES) 2018/1725 25 straipsnį taikymui.

4 straipsnis

Informacijos teikimas duomenų subjektams

1.   Personalo direktoratas EIB intranete skelbia duomenų apsaugos pranešimus, kuriais visi duomenų subjektai informuojami apie jo veiklą, kurią vykdant tvarkomi jų asmens duomenys.

2.   Personalo direktoratas informuoja duomenų subjektus, kurie yra procedūros šalys, procedūra suinteresuotieji asmenys ar liudytojai, atskirai.

3.   Tais atvejais, kai Personalo direktoratas visiškai ar iš dalies apriboja informacijos teikimą 2 dalyje nurodytiems duomenų subjektams, jis užfiksuoja apribojimo taikymo priežastis, įskaitant būtinybės taikyti apribojimą ir jo taikymo proporcingumo vertinimą.

Tuo tikslu įraše nurodoma, kaip pateikus informaciją kiltų pavojus atitinkamos procedūros tikslui arba pagal 3 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms.

Įrašas ir atitinkamais atvejais dokumentai, kuriais grindžiamos pagrindinės faktinės ir teisinės aplinkybės, užregistruojami. Europos duomenų apsaugos priežiūros pareigūno prašymu jie pateikiami jam susipažinti.

4.   3 dalyje nurodytas apribojimas taikomas tol, kol neišnyksta jo taikymą pagrindžiančios priežastys.

Jei apribojimo priežastys išnyksta, Personalo direktoratas pateikia duomenų subjektui atitinkamą informaciją ir nurodo apribojimo priežastis. Kartu Personalo direktoratas informuoja duomenų subjektą apie galimybę bet kuriuo metu pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui.

Personalo direktoratas peržiūri apribojimo taikymą ne rečiau kaip kas šešis mėnesius nuo jo nustatymo ir baigdamas atitinkamą procedūrą. Vėliau duomenų valdytojas kasmet įvertina, ar reikia apribojimą taikyti toliau.

5 straipsnis

Duomenų subjekto teisė susipažinti su duomenimis

1.   Tuo atveju, jei duomenų subjektai pagal Reglamento (ES) 2018/1725 17 straipsnį prašo leisti susipažinti su savo asmens duomenimis, kurie buvo tvarkomi nagrinėjant vieną ar daugiau konkrečių bylų, arba su konkrečia duomenų tvarkymo operacija, vertindamas prašymą Personalo direktoratas atsižvelgia tik į tuos asmens duomenis.

2.   Kai Personalo direktoratas visiškai ar iš dalies apriboja šio reglamento 17 straipsnyje nurodytą teisę susipažinti su duomenimis, jis imasi šių veiksmų:

| a) | atsakyme į prašymą informuoja atitinkamą duomenų subjektą apie taikomą apribojimą ir pagrindines jo taikymo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui; |
| --- | --- |

a)

atsakyme į prašymą informuoja atitinkamą duomenų subjektą apie taikomą apribojimą ir pagrindines jo taikymo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui;

| b) | registruoja apribojimo priežastis, įskaitant jo būtinumo ir proporcingumo vertinimą; tuo tikslu įraše nurodoma, kaip suteikus informaciją kiltų pavojus Personalo direktorato atitinkamos procedūros tikslui arba pagal 3 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms. |
| --- | --- |

b)

registruoja apribojimo priežastis, įskaitant jo būtinumo ir proporcingumo vertinimą; tuo tikslu įraše nurodoma, kaip suteikus informaciją kiltų pavojus Personalo direktorato atitinkamos procedūros tikslui arba pagal 3 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms.

a punkte nurodytos informacijos pateikimas gali būti atidėtas, ji gali būti nepateikiama arba gali būti atsisakyta ją pateikti, kaip nurodyta Reglamento (ES) 2018/1725 25 straipsnio 8 dalyje.

3.   Įrašas, nurodytas 2 dalies pirmos pastraipos b punkte, ir atitinkamais atvejais dokumentai, kuriais grindžiamos pagrindinės faktinės ir teisinės aplinkybės, užregistruojami. Europos duomenų apsaugos priežiūros pareigūno prašymu jie pateikiami jam susipažinti. Taikoma Reglamento (ES) 2018/1725 25 straipsnio 7 dalis.

6 straipsnis

Teisė reikalauti ištaisyti asmens duomenis, juos ištrinti ir apriboti jų tvarkymą

Kai Personalo direktoratas visiškai ar iš dalies apriboja Reglamento (ES) 2018/1725 18 straipsnyje, 19 straipsnio 1 dalyje ir 20 straipsnio 1 dalyje nurodytos teisės reikalauti ištaisyti asmens duomenis, juos ištrinti ir apriboti jų tvarkymą taikymą, jis imasi šio sprendimo 5 straipsnio 2 dalyje nustatytų veiksmų ir pagal šio sprendimo 5 straipsnio 3 dalį užregistruoja įrašą.

7 straipsnis

Pranešimas duomenų subjektui apie asmens duomenų saugumo pažeidimą

Tais atvejais, kai Personalo direktoratas apriboja pranešimą duomenų subjektui apie asmens duomenų saugumo pažeidimus, kaip nurodyta Reglamento (ES) 2018/1725 35 straipsnyje, jis pagal šio sprendimo 4 straipsnio 3 dalį užfiksuoja ir užregistruoja apribojimo taikymo priežastis. Taikoma šio sprendimo 4 straipsnio 4 dalis.

8 straipsnis

Duomenų apsaugos pareigūno peržiūra

Personalo direktoratas nedelsdamas informuoja DAP, kai apriboja duomenų subjekto teisių taikymą pagal šį sprendimą, ir suteikia galimybę susipažinti su įrašu ir apribojimo reikalingumo ir proporcingumo vertinimu.

DAP gali teikti prašymą raštu, kad Personalo direktoratas peržiūrėtų apribojimų taikymą. Personalo direktoratas raštu informuoja DAP apie prašytos peržiūros išvadas.

9 straipsnis

Įsigaliojimas

Šį sprendimą patvirtino EIB direktorių valdyba 2019 m. vasario 26 d. Jis pradeda galioti jo paskelbimo EIB interneto svetainėje dieną.

Priimta Liuksemburge 2019 m. vasario 26 d.

---

(1)  
  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

1

(2)  
  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva (EB) 95/46/EB (Bendrasis duomenų apsaugos reglamentas) (OL L 119, 2016 5 4, p. 1).

2

(3)  
  2016 m. balandžio 27 d. Europos Parlamento ir Tarybos direktyva (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuriuo panaikinamas Tarybos pamatinis sprendimas 2008/977/TVR (OL L 119, 2016 5 4, p. 89).

3

---